Hylotorus

Hylotorus er en slekt av løpebiller.

Utseende 
Nokså små, sylindriske, blanke og hårløse, rødbrunlige løpebiller, ligner ikke noe særlig på andre løpebiller. Hodet er nokså stort og rundet, fasettøynene og kjevene ganske små. Antennene består tilsynelatende av bare ett ledd, dette er omtrent S-formet og tilspisset ytterst. I pannen har de en høy knøl. Pronotum er omtrent så langt som bredt, delt i to på midten av en dyp tverrfure. Foran denne er de sylindrisk, bak tilsmalnende bakover. Dekkvingene er jevnbrede, skrått avskårne i spissen, jevnt og fint punkterte. Beina er korte, lårene og leggene brede og flate, føttene ganske små.

Levevis 
Slekten er sterkt knyttet til maur og lever i maurtuene (obligate myrmekofiler).

Utbredelse 
Slekten er utbredt i Afrika.

Systematisk inndeling 
Slekten blir noen ganger plassert som en underslekt av Paussus.

 Ordenen biller, Coleoptera Linnaeus, 1758
 Underordenen Adephaga Schellenberg, 1806
 Overfamilien løpebiller og vannkalver, Caraboidea Latreille, 1802
 Familien løpebiller, Carabidae Latreille, 1802
 Underfamilien Paussinae Latreille, 1807
 gruppen / stammen Paussini Latreille, 1807  – nær 600 arter fordelt på 8 undergrupper
 gruppen Paussina  Latreille, 1807
 slekten Hylotorus Dalman, 1823
 Hylotorus basilewskyi Luna De Carvalho, 1974 
 Hylotorus blanchardi Raffray, 1882 
 Hylotorus bucephalus (Gyllenhal, 1817) 
 Hylotorus caroli Reichensperger, 1913 
 Hylotorus hottentotta Westwood, 1874 
 Hylotorus sebakuanus (Peringuey, 1908) 
 Hylotorus uelensis Reichensperger, 1925

Kilder

Eksterne lenker 
 

Paussinae
Biller formelt beskrevet i 1823
Dyr formelt beskrevet av Johan Wilhelm Dalman